CELEX: 32022D0735
Language: sk
Date: 2022-05-12 00:00:00
Title: Rozhodnutie Rady (SZBP) 2022/735 z 12. mája 2022, ktorým sa mení rozhodnutie (SZBP) 2021/1200 s cieľom urýchliť ukončenie funkčného obdobia súčasného predsedu Vojenského výboru Európskej únie a urýchliť vymenovanie nasledujúceho predsedu Vojenského výboru Európskej únie

13.5.2022   
               
               
                  SK
               
               
                  Úradný vestník Európskej únie
               
               
                  L 136/106
               
            
         ROZHODNUTIE RADY (SZBP) 2022/735
         z 12. mája 2022,
         ktorým sa mení rozhodnutie (SZBP) 2021/1200 s cieľom urýchliť ukončenie funkčného obdobia súčasného predsedu Vojenského výboru Európskej únie a urýchliť vymenovanie nasledujúceho predsedu Vojenského výboru Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 240,
         so zreteľom na rozhodnutie Rady 2001/79/SZBP z 22. januára 2001, ktorým sa zriaďuje Vojenský výbor Európskej únie (1), a najmä jeho článok 3,
         keďže:
         
                     (1)
                  
                  
                     Podľa článku 3 ods. 1 rozhodnutia 2001/79/SZBP predsedu Vojenského výboru Európskej únie (ďalej len „vojenský výbor“) má vymenovať Rada na základe odporúčania vojenského výboru zasadajúceho na úrovni náčelníkov generálnych štábov. Podľa článku 3 ods. 2 uvedeného rozhodnutia je funkčné obdobie predsedu vojenského výboru trojročné, pokiaľ Rada nerozhodne inak.
                  
               
                     (2)
                  
                  
                     Rozhodnutím (SZBP) 2018/297 (2), Rada vymenovala generála Claudia GRAZIANA za predsedu vojenského výboru na obdobie tri a pol roka od 6. novembra 2018. Rozhodnutím (SZBP) 2021/1200 (3) Rada predĺžila funkčné obdobie generála Claudia GRAZIANA ako predsedu vojenského výboru do 31. mája 2022.
                  
               
                     (3)
                  
                  
                     Vojenský výbor zasadajúci na úrovni náčelníkov generálnych štábov na svojom zasadnutí 19. mája 2021 odporučil, aby bol generál Robert BRIEGER vymenovaný za predsedu vojenského výboru na obdobie troch rokov ako nástupca generála Claudia GRAZIANA.
                  
               
                     (4)
                  
                  
                     Rozhodnutím (SZBP) 2021/1200 Rada vymenovala generála Roberta BRIEGERA za predsedu vojenského výboru na obdobie od 1. júna 2022 do 31. mája 2025.
                  
               
                     (5)
                  
                  
                     Generál Claudio GRAZIANO 25. apríla 2022 informoval Coreper, že musí ukončiť výkon funkcie predsedu vojenského výboru 15. mája 2022.
                  
               
                     (6)
                  
                  
                     Ukončenie funkčného obdobia generála Claudia GRAZIANA ako predsedu vojenského výboru by sa preto malo urýchliť k dátumu 15. máj 2022 a vymenovanie generála Roberta BRIEGERA za predsedu vojenského výboru by sa malo urýchliť k dátumu 16. máj 2022.
                  
               
                     (7)
                  
                  
                     Rozhodnutie (SZBP) 2021/1200 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2021/1200 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Funkčné obdobie generála Claudia GRAZIANA ako predsedu Vojenského výboru Európskej únie sa týmto predlžuje do 15. mája 2022.“
                        
                     
                  
                        2.
                     
                     
                        Článok 2 sa nahrádza takto:
                        
                           „Článok 2
                           Generál Robert BRIEGER sa týmto vymenúva za predsedu Vojenského výboru Európskej únie na obdobie od 16. mája 2022 do 31. mája 2025.“
                        
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 12. mája 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Ú. v. ES L 27, 30.1.2001, s. 4.
         
            (2)  Rozhodnutie Rady (SZBP) 2018/297 z 20. februára 2018, ktorým sa vymenúva predseda Vojenského výboru Európskej únie (Ú. v. EÚ L 56, 28.2.2018, s. 33).
         
            (3)  Rozhodnutie Rady (SZBP) 2021/1200 z 19. júla 2021, ktorým sa predlžuje funkčné obdobie predsedu Vojenského výboru Európskej únie a vymenúva nasledujúci predseda Vojenského výboru Európskej únie (Ú. v. EÚ L 259, 21.7.2021, s. 6).